Výzva na predloženie indikatívnej cenovej ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky Čalúnenie interiérového vybavenia pre útvary OVK - MV SR a útvary CP NR.

Za účelom stanovenia predpokladanej hodnoty zákazky si Vás dovoľujeme požiadať o predloženie indikatívnej cenovej ponuky prostredníctvom systému JOSEPHINE, v termíne do 22.09.2023.

CPV: [39114100-5 - Čalúnenie](http://www.cpv.enem.pl/sk/39114100-5)

Verejný obstarávateľ môže zaslať záväznú objednávku so záujemcom, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve a prílohe č. 1 a/alebo prílohe č. 2.

**Rozdelenie predmetu zákazky:**

Predmet zákazky je rozdelená na dve časti.

Uchádzač predloží ponuku na jednu alebo viacero častí predmetu zákazky.

V prílohe Vám zasielame pre časť 1. - Prílohu č. 1 pre OVK – MV SR – ktorá obsahuje opis predmetu zákazky a žiadosť o cenovú ponuku a pre časť 2. - Prílohu č. 2 pre CP NR – MV SR – ktorá obsahuje opis predmetu zákazky a žiadosť o cenovú ponuku.

Indikatívnu cenovú ponuku predkladajte len prostredníctvom systému JOSEPHINE, a to zaslaním vyplnenej prílohy č. 1 a/alebo prílohy č. 2.

Cena musí byť uvedená v štruktúre podľa prílohy č. 1 a 2 - ako cena bez DPH, sadzba DPH a cena s DPH.

Ak uchádzač nie je platiteľom DPH, na túto skutočnosť v ponuke upozorní.

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

Verejný obstarávateľ požaduje, aby bolo v cene zahrnuté:

* V cene jedného kusu musia byť započítané všetky náklady, ktoré môže uchádzač účtovať verejnému obstarávateľovi, t. j. cena musí byť konečná a nie je možné ju navyšovať o dodatočné náklady spojené s dodaním materiálu.
* V cenovej ponuke musia byť uvedené všetky náklady spojené s dopravou a tovarom~~/službou/stavebnými prácami~~, ktoré si môže uchádzač účtovať voči verejnému obstarávateľovi. Ako napríklad balné, vyskladnenie, uskladnenie, kilometrovné, nakládka, dezinfekcia, vykládka (napr. hydraulickou rukou), stojné, technické revízie, návod na používanie v slovenskom jazyku a pod..
* Verejný obstarávateľ požaduje na dodaný tovar záruku min. 24 mesiace. Záruka začína plynúť dňom dodania, t.j. odo dňa uvedenom v dodacom liste.
* Verejný obstarávateľ si vyhradzuje právo prevziať iba tovar v kvalite I. triedy, funkčný, bez zjavných vád, dodaný v kompletnom stave a v požadovanom množstve. V prípade, že dodaný tovar vykazuje preukázateľné vady, nedostatočnú kvalitu, rozdiel v množstve a zámenu tovaru v porovnaní so zmluvou, dodávateľ je povinný na vlastné náklady odviezť a dodať nový tovar. K neprevzatiu tovaru bude spísaný protokol, z ktorého bude zrejmý dôvod, pre ktorý nebol tovar prevzatý a bude uvedený náhradný termín dodania nového tovaru. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
* Súčasťou dodacieho listu bude súhrn a rozsah použitého materiálu.

Cena predmetu zákazky musí zahŕňať aj náklady spojené s dopravou, naložením a vyložením na miesto plnenia.

Miesto plnenia: Košická 47, Bratislava. Bratislavský kraj a Nitra, Nitriansky kraj.

S pozdravom

JUDr.Tomáš Franko

vedúci oddelenia všeo. komodít | odbor hospodárskeho zabezpečenia | sekcia ekonomiky



Pribinova 2 | 81272 Bratislava | Slovenská republika

mobil: 0903313252

+421905478386

[www.minv.sk](https://www.minv.sk/)